Document ID: 31978R0352

++++
ΚΑΝΟΝΙΣΜΟΣ ( ΕΟΚ ) αριθ . 352/78 ΤΟΥ ΣΥΜΒΟΥΛΙΟΥ
της 20ης Φεβρουαρίου 1978
περί διαθέσεως των ασφαλειών , χρηματικών καταθέσεων ως εγγυήσεων ή λοιπών εγγυήσεων που συνιστώνται στο πλαίσιο της κοινής γεωργικής πολιτικής και καταπίπτουν
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,
Εχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 43 ,
τον κανονισμό ( ΕΟΚ ) αριθ . 729/70 του Συμβουλίου , της 21ης Απριλίου 1970 , περί χρηματοδοτήσεως της κοινής γεωργικής πολιτικής ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2788/72 ( 2 ) , και ιδίως το άρθρο 2 παράγραφος 2 , και το άρθρο 3 , παράγραφος 2 ,
την πρόταση της Επιτροπής ,
την γνώμη της Συνελεύσεως ( 3 ) ,
Εκτιμώντας :
ότι στους κοινοτικούς κανονισμούς προβλέπεται η παροχή πολυαρίθμων ασφαλειών για τις ενέργειες που αφορούν τα γεωργικά προϊόντα
ότι είναι αναγκαίο να καθορισθεί η διάθεσή τους στην περίπτωση που καταπίπτουν
ότι στις περισσότερες περιπτώσεις καταπτώσεως των ασφαλειών , το Ευρωπαϊκό Γεωργικό Ταμείο Προσανατολισμού και Εγγυήσεων ( ΕΓΤΠΕ ) υφίσταται οικονομική ζημία , είτε διότι χρηματοδότησε ένα μέτρο χωρίς ο ανάδοχος να τηρήσει τις υποχρεώσεις του είτε διότι η μη τήρηση από τον ανάδοχο των υποχρεώσεών του συνεπάγεται , σε συνέχεια , δαπάνες του ΕΓΤΠΕ
ότι γι ' αυτό πρέπει να αποκατασταθεί η ζημία αυτή με τη διάθεση των ασφαλειών που καταπίπτουν για τη μείωση των δαπανών του ΕΓΤΠΕ
ότι πρέπει πάντως να προβλέπεται ότι οι ασφάλειες που δεν καλύπτουν τον κίνδυνο οικονομικής ζημίας του ΕΓΤΠΕ παρακρατούνται από τα Κράτη μέλη
ότι πρέπει οι ασφάλεις που καταπίπτουν , στο πλαίσιο των ενεργειών επισιτιστικής βοηθείας , να διατίθενται για τη μείωση των σχετικών δαπανών επισιτιστικής βοηθείας
ότι , πρέπει επί πλέον , ασφάλειες που καταπίπτουν , στο πλαίσιο συγκεκριμένων δραστηριοτήτων , να διατίθενται για τη μείωση των δαπανών , οι οποίες αντιστοιχούν στον τύπο αυτής της δραστηριότητας
ότι σε ορισμένους τομείς υπάρχουν ήδη αντίστοιχοι κανόνες και ότι πρέπει να καταργηθούν ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Αρθρο 1
1 . Ο παρών κανονισμός εφαρμόζεται στις ασφάλειες , τις χρηματικές καταθέσεις ως εγγυήσεις ή λοιπές εγγυήσεις που παρέχονται δυνάμει των διατάξεων , οι οποίες θεσπίζονται στο πλαίσιο της κοινής γεωργικής πολιτικής , καλούμενες κατωτέρω " ασφάλειες " .
2 . Εν τούτοις , ο παρών κανονισμός δεν εφαρμόζεται σε ασφάλειες που παρέχονται
α ) κατά τη χορήγηση πιστοποιητικών εξαγωγής ή εισαγωγής μετά ή άνευ προκαθορισμού
β ) στο πλαίσιο δημοσίων διαγωνισμών σαν εγγύηση , αποκλειστικά , της υποβολής σοβαρών προσφορών εκ μέρους των διαγωνιζομένων
γ ) για την εγγύηση της πληρωμής ενός δασμού που συνιστά ίδιο πόρο για τις Κοινότητες κατά την έννοια της αποφάσεως 70/243 / ΕΚΑΧ , ΕΟΚ , Ευρατόμ ( 4 ) , όταν το ποσό του δασμού αυτού διαπιστώθηκε ήδη δυνάμει του άρθρου 2 , παράγραφος 1 του κανονισμού ( ΕΟΚ , Ευρατόμ , ΕΚΑΧ ) αριθ . 2891/77 ( 5 ) και τέθηκε στη διάθεση της Επιτροπής .
Αρθρο 2
1 . Οι αναφερόμενες στο άρθρο 1 ασφάλειες που καταπίπτουν , διατίθενται στο σύνολό τους για τη μείωση των δαπανών του ΕΓΤΠΕ , από τις υπηρεσίες ή οργανισμούς πληρωμής των Κρατών μελών .
2 . Εν τούτοις , οι ασφάλειες που καταπίπτουν στο πλαίσιο ενεργειών επισιτιστικής βοηθείας διατίθενται από τις υπηρεσίες ή οργανισμούς πληρωμής των Κρατών μελών για τη μείωση των δαπανών της επισιτιστικής βοηθείας .
Αρθρο 3
1 . Οι αναφερόμενες στο άρθρο 2 , παράγραφος 1 ασφάλειες αφαιρούνται :
α ) από τις σχετικές επιστροφές , εάν η ενέργεια που πραγματοποιήθηκε ή προβλέφθηκε και στο πλαίσιο της οποίας συστήθηκε η ασφάλεια , αναφέρεται σε συναλλαγή με τρίτες χώρες
β ) από τις σχετικές δαπάνες παρεμβάσεως στις άλλες περιπτώσεις .
2 . Εάν οι δαπάνες σε βάρος του ΕΓΤΠΕ καταρτίζονται με τη βοήθεια λογαριασμών , οι τελευταίοι αυτοί πιστώνονται με τα ποσά των ασφαλειών που αναφέρονται στο άρθρο 2 , παράγραφος 1 .
Αρθρο 4
Το άρθρο 14 του κανονισμού ( ΕΟΚ ) αριθ . 2306/70 του Συμβουλίου , της 10ης Νοεμβρίου 1970 , περί χρηματοδοτήσεως των δαπανών παρεμβάσεως στην εσωτερική αγορά στον τομέα του γάλακτος και των γαλακτοκομικών προϊόντων ( 6 ) και το άρθρο 3 παράγραφος 1 του κανονισμού ( ΕΟΚ ) αριθ . 786/69 του Συμβουλίου , της 22ας Απριλίου 1969 , περί χρηματοδοτήσεως των δαπανών παρεμβάσεως στην εσωτερική αγορά στον τομέα των λιπαρών ουσιών ( 7 ) , καταργούνται .
Αρθρο 5
Οι λεπτομέρειες εφαρμογής του παρόντος κανονισμού θεσπίζονται κατά τη διαδικασία που προβλέπεται στο άρθρο 13 του κανονισμού ( ΕΟΚ ) αριθ . 729/70 .
Αρθρο 6
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται στις ασφάλειες που καταπίπτουν από την 1η Ιανουαρίου 1978 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα Κράτη μέλη .
Εγινε στις Βρυξέλλες , στις 20 Φεβρουαρίου 1978 .

Labels: 3
11
15
5